钦定古今图书集成/明伦汇编/闺媛典/第031卷 > 《陇西行》〈乐府古辞〉
## 钦定古今图书集成/明伦汇编/闺媛典/第031卷 > 《陇西行》〈乐府古辞〉

“天上何所有？历历种白榆。桂树夹道生，青龙对道隅。
凤凰鸣啾啾，一母将九雏。顾视世间人，为乐甚独殊。
好妇出迎客，颜色正敷愉。伸腰再拜跪，问客平安不。
请客北堂上，坐客毡氍毹。清白各异樽，酒上正华疏。
酌酒持与客，客言主人持。却略再拜跪，后然持一杯。
谈笑未及竟，左顾敕中厨。促令办麤饭，慎莫使稽留。”
废礼送客出，盈盈府中趋。送客亦不远，足不过门枢。
取妇得如此，齐姜亦不如。健妇持门户，亦胜一丈夫。